open-index/open-wikipedia-markdown huggingface dataset:
Sotke mut

**Sotke mut** on Sannin esikoisalbumi, joka julkaistiin 20. syyskuuta 2013. Albumin on tuottanut Hank Solo. *Sotke mut* nousi yhdeksännelle sijalle Suomen virallisella albumilistalla julkaisuviikollaan. Huhtikuussa 2014 albumi ylitti kultalevyrajan yli 10&nbsp;000:n kappaleen myynnillään.

## Kappaleet

## Singlet
Albumin ensimmäisenä singlenä julkaistiin levyn avausraita ”Prinsessoja ja astronautteja”. Kappale sai ensisoittonsa YleX:n *Uuden musiikin aamuvuorossa* 4. huhtikuuta 2013. Virallisesti single julkaistiin 5. huhtikuuta. Kappaleesta on julkaistu myös Sami Joensuun ohjaama musiikkivideo. Kappale sijoittui sekä single- että latauslistalle: Singelistalla parhaimmillaan kolmanneksi ja latauslistalla 12:nneksi. 

Toinen single ”Jos mä oon oikee” julkaistiin kesäkuussa 2013. Kappale nousi kahdeksaksi viikoksi Latauslistalle, jossa kappaleen paras sijoitus oli 19. sija. 

Kolmas single ”Me ei olla enää me” julkaistiin syyskuussa 2013. Kappaleesta kasvoi yksi syksyn 2013 suurimmista hiteistä. Se sijoittui singlelistalla parhaimmillaan kolmanneksi, latauslistalla kuudenneksi, lisäksi se oli viikolla 49/2013 neljänneksi soitetuin radiokappale. 

Neljäs single, ”Dementia”, helmikuussa 2014. Toukokuussa 2014 albumilta julkaistiin vielä viides single ”Hakuna matata”, joka oli ehdolla kesän 2014 viralliseksi kesähitiksi The Voicen äänestyksessä. Lopulta kappale sijoittui äänestyksessä 10:nneksi Kasmirin ”Vadelmavene”-kappaleen voittaessa kesähitin tittelin.

### Muut kappaleet
"Kiitos & anteeksi" -kappale kuvaa muusikon ja levy-yhtiön edustajan välisiä epäonnistuneita keskusteluja, joiden aikana levy-yhtiön edustaja muun muassa tytöttelee muusikkoa alentavasti. Kappaleessa ei nimetä henkilöitä, mutta 2025 Helsingin Sanomat kertoi kappaleen kertovan Sannin ja musiikkimaailmassa vaikuttavan Pekka Ruuskan todellisesta, lyhytaikaiseksi jääneestä yhteistyöstä.

## Arvostelut
* Nuorgam: 80/100
* Rumba: 
* Soundi: 

## Lähteet
Wreckfest

**Wreckfest** (aiemmin nimellä *Next Car Game*) on suomalaisen Bugbear Entertainmentin kehittämä ja THQ Nordicin julkaisema ajopeli, joka on julkaistu Microsoft Windowsille 14. kesäkuuta .
 

Vuonna 2013 Bugbear aloitti Kickstarter-kampanjan, jonka epäonnistumisen jälkeen Bugbear jatkoi pelin kehitystä itsenäisesti ennakkotilausten toimittamiseksi. Peli on ollut myynnissä kehitysvaiheessa olevana early access -versiona Steam-palvelussa.
Bugbear ja THQ Nordic ovat ilmoittaneet yhteistyöstä pelin julkaisemiseksi.  Virallinen julkaisuversio on julkaistu 14. kesäkuuta 2018 Steam-palvelussa. Peliä on kutsuttu FlatOut-sarjan "henkiseksi seuraajaksi".

Peli sai virallisen nimensä lokakuussa 2014, johon saakka peli tunnettiin vain nimellä *Next Car Game*.

Pelin seuraajasta *[[Wreckfest 2]]:sta* ilmoitettiin elokuussa 2024.

## Tekniikka

Pelissä on pehmeän kappaleen () vauriomallinnus: kun auton kolaroi, siitä irtoaa palasia ja auton metalli taipuu ja rypistyy. Pelissä on autojen kustomointi- ja viritysmahdollisuudet. Vuonna 2015 peliin julkaistu päivitys lisäsi 3D-grafiikan fysiikkaperusteisen renderöinnin tuen pelimoottoriin.

Pelimoottori on Bugbearin itse kehittämä nimeltä ROMU.

## Ääniraita
Pelin ääniraidalle valittavasta musiikista järjestettiin avoin äänestys.

## Vastaanotto
GameSpot antoi pelille arvosanaksi 9/10 arvostelussaan.

V2.fi antoi pelille arvosanaksi 4/5 tähteä arvostelussaan.

## Lähteet

## Aiheesta muualla
* 
* Next Car Gamen virallinen sivusto 
* Wreckfest virallinen sivusto
Hedengren

**Oy Hedengren Ab** on vuonna 1918 perustettu suomalainen perheyritys, joka maahantuo ja suunnittelee turva- ja talotekniikan tuotteita. Hedengrenin nykyisiä toimialoja ja tytäryhtiöitä ovat turvatekniikka: Hedengren Security ja talotekniikka: Hedtec. Yrityksen tuotemerkkejä ovat muun muassa Neptolux, Prodex FIREscape, HHL, Hedengren Access Management, Hedsam ja Smartis.

Hedengren Directin Lux-siivous ja ilmanpuhdistuslaitteiden liiketoiminta siirtyi liikkeenluovutuksella L & D Direct Oy:lle 1. syyskuuta 2022.

Hedengrenillä on toimintaa Suomen lisäksi Ruotsissa, Norjassa ja Virossa. Yrityksellä on verkkokauppa.

## Historiaa
Vuonna 1918 serkukset Jarl ja Walter Hedengren avasivat sähköliikkeen nimeltä Aktiebolaget J. Hedengren & C:o Osakeyhtiö Helsingin Lönnrotinkadun ja Fredrikinkadun yhä olemassa olevaan kulmataloon.

Pari vuotta myöhemmin liikkeen osti vakuutusalalla työskennellyt Einar Johansson. Hän hankki uudet liiketilat Erottajalta, alkoi koota radiovastaanottimia ja myydä niitä HEDE-Radiokoneen nimellä. Vuonna 1926 Hedengren työllisti jo 37 henkilöä. 1920-luvun lopulla vähittäismyymälä lopetettiin ja Hedengren keskittyi maahantuontiin, tukkukauppaan ja sähköurakointiin. Tärkeä urakkakohde oli Suomen ensimmäinen täysin sähköistetty talo, Hotelli Torni, joka valmistui 1931.

Vuonna 1936 Johansson perusti tytäryhtiön, AB Elektrosignal-Sähkömerkki OY:n (ESM), josta myöhemmin tuli Oy Esmi Ab. Sotien jälkeen Hedengren aloitti Electrolux-pölynimurien maahantuonnin. 1950-luvun puolivälissä Hedengren laajensi turvatekniikkaan. Jo vuosikymmenen alussa oli alkanut Hedoy-moottorilämmittimien valmistus. Pölynimurien kotimyynti käynnistyi 1960, jolloin myös yrityksen nimi sai nykyisen muotonsa Oy Hedengren Ab.

Kauppaneuvos Einar Johansson kuoli seuraavana vuonna 69 vuoden iässä, ja yhtiön otti johtoonsa hänen poikansa, diplomi-insinööri Bror Johansson, joka sai kauppaneuvoksen arvon 1983. 1960-luvun lopulla Hedengren rakennutti oman uuden toimitalon Lauttasaareen, jossa se yhä toimii. Yritys on useassa eri vaiheessa rakennuttanut myös oman logistiikkakeskuksen Espoon Kauklahteen.

Vuonna 1987 Hedengren osti valaistusalan yrityksen Oy Feldt Ab:n, josta syntyi Hedengren Valaistus -liiketoimintayksikkö. 
1990-luvun lopun rationalisoinnissa eräitä toimialoja lopetettiin, ja jäljelle jäivät tasavahvoina sähkö- ja teollisuustekniikka, ammattielektroniikka ja asennus sekä kodintekniikka. Samoihin aikoihin perheyhtiön johtoon astui kolmannen sukupolven edustaja, kauppatieteiden maisteri Berndt Johansson, ja eri toimialoista muodostettiin tytäryhtiöt Oy Hedtec Ab, Oy Hedpro Ab ja Oy Hedoy Ab.

Vuonna 2005 Hedengrenin turvatekniikkatoimiala laajeni turvavalojärjestelmiin (Oy Neptolux Ab) sekä turvalaitekomponenttien verkkokauppaan (Oy Neptosec Ab).

## Lähteet

## Kirjallisuutta
**Hyvissä merkeissä. Oy Hedengren Ab 1918–1993.* Porvoo 1993.

## Aiheesta muualla
*Hedengrenin verkkosivusto
*Pörssitieto: Hedengren Sähkö.
Minerva (automerkki)

**Minerva** oli belgialainen automerkki, jota valmistettiin vuosina 1902–1938.

Vuonna 1883 alankomaalainen Sylvain de Jong perusti Antwerpenissa polkupyörätehtaan. Vuonna 1900 tehdas aloitti moottoripyörien valmistuksen ja 1902 autojen valmistuksen. Ensimmäinen Minerva-auto oli nelisylinterinen malli, jonka moottori tuotti 4,5 kilowattia (6 hv). 1903 De Jong perusti *Société Anonyme Minerva Motors* -yhtiön. Autojen laajempi tuotanto alkoi 1904. Autoissa oli metallilla vahvistettu puukori ja 2-, 3- ja 4-sylinterinen moottori.

1920 Minerva aloitti loistoautojen tuotannon 20CV- (3,6 litran 4-sylinterinen moottori) ja 30CV-malleilla (5,3 litran 6-sylinterinen moottori). Mallimerkintä CV tarkoitti verohevosvoimia. Nämä mallit olivat Yhdysvalloissa suosittuja elokuvatähtien, poliitikkojen ja teollisuusjohtajien keskuudessa.

1923 tehdas esitteli pienemmän 15CV-mallin ja 20CV-malliin (3,4 litran 6-sylinterinen moottori) tuli vakiovarusteeksi jarrut kaikkiin neljään pyörään. Isot Minerva-autot saivat 8-sylinterisen rivimoottorin, joiden iskutilavuus oli joko 6,6 litraa tai 4 litraa.

Viimeinen Minerva-auto oli kahden litran M4 vuonna 1934, jota ei kuitenkaan myyty riittävästi. Vuonna 1936 automerkki sulautettiin toiseen belgialaiseen merkkiin, Imperiaan, joka valmisti viimeiset Minerva-autot 1938.

## Lähteet
* Minervacars-sivusto

### Viitteet

## Aiheesta muualla

* Autowikin artikkeli
Erik Heinrichs (diplomaatti)

**Hilding Axel Erik Heinrichs** (5. kesäkuuta 1932 Helsinki – 26. huhtikuuta 2021 Helsinki) oli suomalainen diplomaatti, koulutukseltaan valtiotieteiden maisteri. Hän oli Suomen pääkonsulina New Yorkissa 1980–1985, suurlähettiläänä Jakartassa 1985–1989, ulkoasiainministeriön neuvottelevana virkamiehenä 1989–1991 ja suurlähettiläänä Ottawassa 1991–1995.

Erik Heinrichin isä oli jalkaväenkenraali Axel Erik Heinrichs.

## Lähteet

## Aiheesta muualla
*Erik Heinrichsin muistokirjoitus ''Helsingin Sanomissa''.
Ileana D’Cruz

**Ileana D’Cruz** (s. 1. marraskuuta 1987 Bombay, Maharashtra) on intialainen näyttelijä ja malli.

## Ura

D’Cruz voitti parhaan nais­tulokkaan Filmfare Awards South -palkinnon telugun­kielisestä elo­kuvasta *[[Devadasu]]* (2006). Seuraavaksi hän näytteli elo­kuvissa *[[Pokiri (vuoden 2006 elokuva)|Pokiri]]* (2006), *[[Jalsa]]* (2008), *[[Kick (vuoden 2009 elokuva)|Kick]]* (2009) ja *[[Julayi]]* (2012), jotka tekivät hänestä yhden Tollywoodin johtavista nais­näyttelijöistä. D’Cruz debytoi Kollywoodissa elo­kuvassa *[[Kedi (vuoden 2006 elokuva)|Kedi]]* (2006) ja teki paluun menestys­elo­kuvassa *[[Nanban (elokuva)|Nanban]]* (2012). Hän teki ensi­esiintymisensä Bollywoodissa sekä yleisön että kriitikoiden ylistämässä elo­kuvassa *[[Barfi!]]* (2012), josta hän voitti parhaan nais­tulokkaan Filmfare Awards -palkinnon. Tämän jälkeen hän on näytellyt nais­pää­osaa menestys­elo­kuvissa kuten *[[Main Tera Hero]]* (2014), *[[Rustom]]* (2016) ja *[[Raid (vuoden 2018 elokuva)|Raid]]* (2018).

## Filmografia

K = kieli

## Lähteet

## Aiheesta muualla
Heinänen

**Heinänen** voi tarkoittaa seuraavia:

;paikannimenä:
* Heinänen, järvi Heinolassa
* Heinänen, järvi Suonenjoella

;sukunimenä:
* Aatu Heinänen (s. 2006), jääkiekkoilija
* Atte Heinänen (s. 2004), jääkiekkoilija
* Erkki Heinänen (1931–2021), maatalouskemisti
* Irmeli Heinänen (1923–1983), näyttelijä
* Jokke Heinänen (s. 1970), jääkiekkoilija
* Joona Heinänen (s. 1991), frisbeegolfaaja
* Juha Heinänen, tietoverkkojen asiantuntija 
* Kalevi Heinänen (1927–2008), koripalloilija
* Kasperi Heinänen (s. 2001), jääkiekkoilija
* Leo Heinänen (1916–2008), rakennusneuvos
* Niilo Heinänen (1899–1997), lääkäri ja professori, Vihtori Heinäsen poika
* Olga Heinänen (s. 1901), suomalainen punakaartin päällikkö
* Onni Heinänen (1901–1971), pituushyppääjä
* Ossi Heinänen (s. 1973), Plan Suomen pääsihteeri
* Pasi Heinänen (s. 1976), jalkapalloilija, pokeriammattilainen
* Pekka Heinänen (1904–1992), kemisti, Vihtori Heinäsen poika
* Petri Heinänen (s. 1976), jalkapalloilija
* Saku Heinänen, kirjailija ja graafisen suunnittelun professori
* Urho Heinänen (1895–1977), taidearvostelija ja kuvanveistäjä, Vihtori Heinäsen poika
* Vihtori Heinänen (1869–1948), kivenveistäjämestari
* Viktor Leonard Heinänen (1903–1962), metsätalousasiantuntija, ylimetsänhoitaja ja metsäneuvos.
Erkki Heinänen

**Erkki Niilo Heinänen** (15. huhtikuuta 1931 Virrat – 3. huhtikuuta 2021 Helsinki) oli suomalainen maatalouskemisti. Hän oli Valtion maatalouskemian laitoksen johtaja professorin arvolla 1977–1993 ja Kasvintuotannon tarkastuskeskuksen maatalouskemian laitoksen johtaja 1993–1994, ja hän tutki kamferikemiaa.

## Lähteet
Pilvien alla, maan päällä

**Pilvien alla, maan päällä** on Egotrippi-yhtyeen 4. lokakuuta 2013 julkaistu albumi. Albumia on kuvailtu tribuutiksi yhtyeelle itselleen, sillä kaikki albumin kappaleet on levyttänyt ensimmäisen kerran joku toinen artisti, vaikka ne on tehnyt (tai ollut osatekijänä) Egotripin jäsenet Mikki ja Knipi. Albumi nousi ensimmäisellä listaviikollaan Suomen virallisen albumilistan viidenneksi.

Albumin ensimmäisenä singlenä julkaistiin kappale ”Mestaripiirros”, jonka on alun perin levyttänyt Anna Puu. Kappale on parhaimmillaan ollut 11. soitetuin radiokappale. Toisenä singlenä julkaistiin niin ikään alun perin Anna Puun levyttämä ”Hyvä hetki”.

## Kappaleet

## Arvostelut
* Desibeli.net: 
* Helsingin Sanomat: *positiivinen*
* Soundi: 

## Lähteet
Erva-Latvala

**Erva-Latvala Oy** oli yksi Suomen ensimmäisistä mainostoimistoista, joka toimi Helsingissä vuodesta 1925 vuoteen 1992. Se oli sotia edeltävän ajan suurin mainostoimisto Suomessa.

Erva-Latvala syntyi, kun yhdysvaltalainen mainostoimisto Erwin, Wasey & Co. Ltd alkoi 1920‑luvun puolivälissä perustaa paikallistoimistoja eri maihin palvellakseen suurta asiakastaan Ford Motor Companya kaikkialla maailmassa.

Suomen-toimiston johtajaksi tuli Amerikassa syntynyt ja kasvanut pohjalaisen siirtolaissuvun vesa Wäinö K. Latvala. Suomessa käymänsä kauppakoulun jälkeen hän oli harjoitellut mm. Kodakin Pietarin-konttorissa, Hangon Keksin mainospäällikkönä ja sanomalehti Uuden Suomen perustaman Reklan johtajana. Muutamassa vuodessa Erwin, Wasey & Co. Ltd Oy kasvoi Suomen suurimmaksi mainostoimistoksi, ja W. K. Latvala oli alan tunnettu johtohahmo kunnes 1940-luvulla muutti takaisin Yhdysvaltoihin.

Yhtiön suomalaisuuden korostamiseksi sen nimi muutettiin vuonna 1933 Erva-Latvala Oy:ksi. Aidosti toimisto suomalaistui vuonna 1941, kun se siirtyi amerikkalaisomistuksesta Tukkukauppojen Osakeyhtiön ”talotoimistoksi” eli mainostajayrityksen itsensä omistamaksi mainostoimistoksi.

Ervan merkittävimpiä asiakkaita sotia edeltäneinä vuosina olivat Fordin lisäksi Finlayson, Friitalan nahkatehdas, Hankkija, Kuusinen ja Tampella.

Erva-Latvalan työntekijöitä olivat alkuvuosikymmeninä muiden muassa Aukusti Tuhka, Ilmari Sysimetsä, Elis Muona, Hans Björklind, Hans Brückner, Aarne Nopsanen, Yrjö Könni, Jaakko Salonoja, Arnold Tilgmann, Topi Törmä ja Armi Ratia. Monet kirjailijana tunnetuksi tulleet toimivat jossain vaiheessa uraansa Ervan tekstisuunnittelijoina; heihin lukeutuvat Pentti Holappa, Erkki Hämäläinen, Kyllikki Hämäläinen, Elisabet Laurila, Pekka Lounela, Matti Pajula, Selim Tapola, Ahti Taponen, Pirjo Tuominen ja Jouko Tyyri, jonka isä Aki Laine työskenteli myös Ervassa. Yli 30 vuoden uran (1933–64) Erva-Latvalan palveluksessa teki kirjailija Armas J. Pulla. Erva-Latvalan työntekijöistä Kaj Brynolf Lindgren, Kalevi Piha ja Pertti Hemánus loivat sittemmin yliopistouran.

Toisen maailmansodan jälkeenkin toimisto kasvoi tasaisesti, mutta myös kilpailu kiristyi huomattavasti. Yrityksen henkilöstömäärä oli suurimmillaan 1968, jolloin Erva työllisti 110 henkilöä. 1980-luvun alussa Erva‑Latvala Oy oli Mainostoimistojen liiton tilastoinnin mukaan Suomen kahdeksanneksi suurin toimisto. Vuonna 1984 sillä oli sivutoimisto Kuopiossa. Mainonnan teon lisäksi Erva-Latvala Oy toimi Linguaphonen kielikurssien ja kirjekursseina toteutetun ABC-piirustuskoulun kustantajana vuodesta 1937 ja omistajana 1941–70.

Tuko myi Erva-Latvalan Suomen 1990-luvun alun lamavuosina Markkinointi Viherjuurelle, joka muutti perinteikkään Erva-nimen Veraksi ja sulautti toimiston sitten omaan yritykseensä.

## Lähteet
*
### Viitteet

## Aiheesta muualla
* W. K. Latvala 1938. *Mainonta – Propaganda.* Erva-Latvala.
*Erwin, Wasey & Co:n historiaa (englanniksi)
* Suomalaisen mainonnan merkkipäivä. Erva-Latvalan mainostoimisto toiminut 10 vuotta, Helsingin Sanomat, 1.12.1935, nro 325, s. 6, Kansalliskirjaston digitaaliset aineistot
Johan Erik Stenberg

**Johan Erik Stenberg** (3. elokuuta 1845 Bollnäs – 12. tammikuuta 1923 Nacka) oli ruotsalainen arkkitehti. Hän suunnitteli useita rakennuksia Ruotsin lisäksi myös Suomeen Oulun ja Porin kaupunkeihin. 

Merkittävimpiä Stenbergin töitä Suomessa ovat 1880- ja 1890-luvuilla valmistuneet Porin Teatteri, Oulun kaupungintalo sekä Porin kaupunginsairaala. Hänen suunnittelemiaan olivat myös muun muassa vuonna 1929 palanut Ainolan huvila Oulussa, jossa toimi aikoinaan Oulun kaupunginkirjasto sekä Porin Reposaaressa sijainnut Junnilan leirikeskuksen päärakennus, joka tuhoutui tuhopoltossa vuonna 1991.

## Tunnettuja töitä
*Flickläroverket, Söderhamn (1879)
*Söderhamnin kaupunginhotelli (1879)
*Söderhamnin teatteri (1880)
*Porin Teatteri (1884)
*Junneliuksen huvila, Pori (1884) 
*Oulun kaupungintalo (1885) 
*Ainolan huvila, Oulu (1888)
*Porin raatihuoneen torni (1891)
*Porin kaupunginsairaala (1893)
*Sundsvallin teatteri, Sundsvall (1894)

## Lähteet
Mustanaamakardinaali

**Mustanaamakardinaali** (*Caryothraustes poliogaster*) on kardinaalien heimoon kuuluva varpuslintu.

## Levinneisyys
Mustanaamakardinaalia tavataan Belizessä, Costa Ricassa, Guatemalassa, Hondurasissa, Meksikossa, Nicaraguassa ja Panamassa. Sen kannaksi arvioidaan 50&nbsp;000–499&nbsp;999 yksilöä ja se on luokiteltu elinvoimaiseksi.

## Lähteet
Isoindoli

**Isoindoli** (C8H7N) on heterosyklinen aromaattinen yhdiste. Isoindoli on indolin isomeeri. 

## Ominaisuudet ja reaktioita
Isoindolilla on kaksi tautomerista muotoa 2H-isoindoli ja 1H-isoindoli. Näistä 2H-isoindoli on stabiilimpi sen alhaisemman energian vuoksi. Liuoksessa proottiset liuottimet suosivat 1H-isoindolia, kun taas aproottisissa polaarisissa liuottimissa 2H-isoindoli on vallitseva tautomerinen muoto. Isoindoli on hyvin reaktiivinen ja hajoaa huoneenlämpötilassa. Alhaisissa lämpötiloissa se on valkoinen kiinteä aine. 

Ensimmäisen kerran isoindolia valmistettiin vuonna 1951 kuumentamalla 2-(metoksikarbonyylioksi)isoindoliinista. Muita tapoja ovat N-hydroksi-isoindoliinin bentsyylieetterin, isoindolimesylaatin tai bentsyynin ja 1-metoksikarbonyylipyrrolin sykloadditiotuotteen kuumennus. Isoindoli on emäksinen ja muodostaa happojen kanssa suoloja, joissa se esiintyy isoindoliniumkationina.

## Lähteet
Pohjois-Mindanaon alue

**Pohjois-Mindanaon alue** on Filippiinien hallintoalue Mindanaon saaren pohjoisosassa Boholinmeren rannalla. Pohjois-Mindanaoon kuuluu provinssit Bukidnon, Camiguin, Lanao del Norte, Misamis Occidental ja Misamis Oriental sekä kaupungit Cagayan de Oro ja Iligan. Hallintoalueen asukasluku on 4&nbsp;297&nbsp;323 (vuonna 2010) ja kokonaispinta-ala 20&nbsp;132 neliökilometriä.

## Lähteet

## Aiheesta muualla
Kauriin kääntöpiiri (romaani)

**Kauriin kääntöpiiri** (*Tropic of Capricorn*) on Henry Millerin romaani vuodelta 1938. Sen on suomentanut Risto Lehmusoksa, ja suomennoksen on julkaissut vuonna 1969 Gummerus.

Puolittain omaelämäkerrallinen teos oli rinnakkaisteoksensa *[[Kravun kääntöpiiri (romaani)|Kravun kääntöpiiri]]n* tavoin pitkään kielletty Yhdysvalloissa.

Teos on saanut aiheensa Millerin lapsuudesta ja nuoruudesta 1920-1930-luvun New Yorkissa.

## Lähteet
Kriketin Euroopan-liiga 2013

Euroopan krikettiliigassa pelattiin kaudella 2013 1. divisioonan turnaus. Pelimuoto oli T-20 ja kilpailut käytiin 8. - 13. heinäkuuta Englannissa.

## 1.divisioona

**Lohko A**

**Lohko B**

Semifnaaleissa Italia voitti Jerseyn ja Tanska Guernseyn. Loppuottelussa Italia löi Tanskan 18 juoksulla. Kolmannesta sijasta ei pelattu. Viidennestä sijasta pelattaessa Ranska voitti Itävallan ja seitsemännen sijan otti Saksa voitettuaan Norjan. Yhdeksäs oli Mansaari, kymmenes Gibraltar, yhdestoista Ruotsi ja peränpitäjäksi jätettiin Belgian joukkue.

## Lähteet
* 1. divisioonan turnaus
Saksan 3. armeija

**Saksan 3. armeija** () oli Saksan maavoimien armeijatason yhtymä toisessa maailmansodassa. 

## Historia
Wehrkreis I perusti 22. elokuuta 1939 koulutusarmeija 3:n (), joka nimettiin 28. elokuuta 3. armeijaksi. Armeijankomentajana oli kenraalieversti Georg von Kühler ja sen esikuntapäällikkönä oli kenraalimajuri Herbert von Böckmann. Armeija liitettiin 3. lokakuuta Puolan rajalle koottuun Pohjoiseen armeijaryhmään. 21. lokakuuta armeija lakkautettiin ja pääosa sen henkilöstöstä siirrettiin 16. armeijaan.

## Lähteet
Saksan 2. armeija

**Saksan 2. armeija** () oli Saksan maavoimien armeijatason yhtymä toisessa maailmansodassa. 

## Historia
2. armeijan esikunta perustettiin vähän ennen toisen maailmansodan alkua 26. elokuuta 1939 nimellä Gruppenkommando 1. Se nimettiin 2. armeijaksi 20. lokakuuta. Puolan offensiivin jälkeen marraskuussa armeija liitettiin osaksi pohjoista armeijaryhmää.

### Komentajat
;Gruppenkommando 1
*kenraalieversti Fedor von Bock perustamisesta – 20. lokakuuta 1939
;2. armeija
*marsalkka Maximilian von Weichs 20. lokakuuta 1939 – 15. marraskuuta 1941
*kenraalieversti Rudolf Schmidt 15. marraskuuta – 25. joulukuuta 1941
*marsalkka Maximilian Reichsfreiherr von Weichs 25. joulukuuta 1941 – 15. heinäkuuta 1942
*kenraalieversti Hans von Salmuth 15. heinäkuuta 1942 – 3. helmikuuta 1943
*kenraalieversti Walter Weiss 2. helmikuuta 1943 – 12. maaliskuuta 1945
*panssarikenraali Dietrich von Saucken 12. maaliskuuta 1945 – antautumiseen

### Esikuntapäälliköt
;Gruppenkommando 1
*kenraaliluutnantti Hans von Salmuth perustamisesta – 20. lokakuuta 1939
;2. armeija
*kenraaliluutnantti Hans-Gustav Felber 20. lokakuuta 1939 – 15. helmikuuta 1940
*kenraalimajuri Rudolf Konrad 15. helmikuuta – 1. marraskuuta 1940
*everstiluutnantti Herman von Witzleben 1. marraskuuta 1940 – 26. lokakuuta 1941
*kenraaliluutnantti Gustav von Harteneck 26. lokakuuta 1941 – 20. marraskuuta 1943
*kenraalimajuri Heinrich von Tresckow 20. marraskuuta 1943 – 21. heinäkuuta 1944
*eversti G. von Schewen 21. heinäkuuta – 1. elokuuta 1944
*kenraalimajuri Robert Macher 1. elokuuta 1944 – antautumiseen

## Lähteet
Adnan Januzaj

**Adnan Januzaj** (s. 5. helmikuuta 1995 Bryssel) on belgialainen jalkapalloilija, joka edustaa espanjalaista Sevillaa. Januzaj pelaa enimmäkseen laitahyökkääjän paikalla, mutta pystyy myös pelaamaan hyökkäävän keskikenttäpelaajan paikkaa. 

## Seurajoukkueura
Januzaj liittyi Manchester Unitediin 16-vuotiaana vuonna 2011, kun hän siirtyi seuraan Anderlechtista. Hän teki virallisen ensiesiintymisensä Wigan Athleticia vastaan FA Community Shield -ottelussa 11. elokuuta 2013. Hän pelasi kaudella 2013–2014 kaikkiaan 27 valioliigaottelua, joissa teki neljä maalia. Hän debytoi samalla kaudella myös Mestarien liigassa. Seuraavalla kaudella hän pelasi Unitedissa 18 liigaottelua. 

Syyskauden 2015 Januzaj oli lainalla Borussia Dortmundissa, jossa pelasi kuusi bundesliigaottelua. Kevätkaudella 2016 hän pelasi Unitedissa viisi valioliigaottelua. Kauden 2016–2017 hän vietti lainalla Sunderlandissa, jossa pelasi 25 valioliigaottelua.

Januzaj siirtyi espanjalaiseen Real Sociedadiin 9,8 miljoonan punnan siirtosummalla heinäkuussa 2017. Januzaj pelasi viisi kautta Real Sociedadissa yhteensä 132 Primera Divisiónin ottelua, joissa hän teki 15 maalia.

Hän siirtyi Sevillaan sopimuksensa umpeuduttua elokuussa 2022.

## Maajoukkueura
Januzaj liittyi Belgian jalkapallomaajoukkueeseen vuonna 2014. Ensimmäisen A-maaottelunsa hän pelasi Luxemburgia vastaan toukokuussa 2014. Hän edusti maataan vuoden 2014 maailmanmestaruuskilpailuissa, joissa pelasi 60 minuuttia alkulohkon ottelussa Etelä-Koreaa vastaan. Hän kuului Belgian pronssijoukkueeseen MM-kilpailuissa 2018. Hän pelasi vain alkulohkon ottelussa Englantia vastaan, jossa teki ottelun ainoan maalin ja samalla ensimmäisen maaottelumaalinsa. 

## Saavutuksia
;Manchester United
*FA Community Shield: 2013
*21-vuotiaiden valioliigamestaruus: 2013, 2015, 2016
;Belgia
*MM-pronssi 2018

## Lähteet
*Adnan Januzajin profiili Transfermarkt.co.uk -sivustolla
*Adnan Januzaj Manchester Unitedin kotisivuilla
*Adnan Januzajin profiili Thetopforward.com -sivustolla
*Adnan Januzajin tiedot Soccerbase-sivustolla

### Viitteet
Unit4

**Unit4** on ohjelmistoyhtiö, joka toimittaa yritysohjelmistoja ja ERP-ratkaisuja palvelu- ja koulutusalojen, projektiorganisaatioiden, kiinteistöhallinnan, julkishallinnon ja taloushallinnon aloille. Yrityksen pääkonttori sijaitsee Sliedrechtissä Alankomaissa ja sillä on tytäryhtiöitä ja toimistoja 26 eri maassa Euroopan, Pohjois-Amerikan, Aasian ja Afrikan alueilla. Yritys työllistää maailmanlaajuisesti yli 4&nbsp;000 henkeä ja sen liikevaihto on yli 500 miljoonaa euroa.

Yritys tunnetaan parhaiten ERP-ohjelmistosta *Unit4 Business World* (aiemmin tunnettu nimellä Agresso) sekä taloushallinnon ohjelmistosta *Unit4 Financials* (aiemmin Coda). Unit4 omistaa myös suurimman osan FinancialForce.comista, joka on taloushallinnon pilvipalveluihin erikoistunut yritys San Franciscossa.

Suomessa Unit4:ää edustaa Unit4 Oy ja sen jälleenmyyjinä toimivat Abilita Oy ja Efima Oy.

## Lähteet

## Aiheesta muualla
*UNIT4
*UNIT4 Oy 
*Oy Abilita Ab
*Efima Oy
Bouillabaisse

**Bouillabaisse** [bujabe´s] (ranskan sanoista *bouillir*, ’keittää’ ja *abaisser*, ’alentaa’, merkityksessä 'alentaa lämpöä, hauduttaa') on klassinen ranskalainen kalakeitto. Se on kotoisin Etelä-Ranskan Provencesta, luultavasti Marseillen kaupungista. Bouillabaissesta on monia muunnelmia, ja ruoasta on paljon kiistelyä "oikeasta" valmistustavasta. Alun perin se oli kalastajien arkiruokaa. Perinteisesti Bouillabaisse valmistettiin kaloista, joita kalastajat eivät olleet myyneet sinä aamuna. Nykyään bouillabaisse on suosittua koko Ranskassa, ja sitä pidetäänkin ranskalaisten kansalliskalakeittona. 

Bouillabaisseen käytetään kalaa ja äyriäisiä. Niiden lisäksi voidaan käyttää esimerkiksi juureksia ja vihanneksia, oliiviöljyä, mausteita kuten sahramia, sekä valkoviiniä. Resepti vaihtelee alueittain. Keitto keitetään kokoon, jolloin siitä tulee tuhtia ja aromikasta.

## Lähteet

## Aiheesta muualla
Saksan III armeijakunta

**III armeijakunta** oli Saksan maavoimien yhtymä toisessa maailmansodassa.

## Perustaminen
Befelshaber Wehrkreis III perustettiin alue-esikunnaksi 1. lokakuuta 1934 Berliinissä sijainneen Reichswehrin 3. jalkaväkidivisioonan esikunnan yhteyteen. Esikunta nimettiin 1935 III armeijakunnan esikunnaksi ().

## Historia
Armeijakunnan esikunta vastaanotti liikekannellpanokäskyn 26. elokuuta 1939.
*Puolassa (syyskuusta 1939 - toukokuuhun 1940),
*Ranskassa (toukokuusta 1940 - kesäkuuhun 1941),

21. maaliskuuta 1941 armeijakunta nimettiin III motorisoiduksi armeijakunnaksi. Se tunnettiin helmikuusta huhtikuuhun 1942 sekä saman vuoden kesäkuun alusta alkaen nimellä Ryhmä von Mackensen (). Yhtymä nimettiin 21. kesäkuuta III panssariarmeijakunnaksi. Marraskuusta 1944 tammikuuhun 1945 armeijakunta tunnettiin myös nimellä ryhmä Breith.
*itärintaman pohjoisella sektorilla (kesäkuusta 1941 - lokakuuhun 1944) ja Kuurinmaan motissa (toukokuuhun 1945).

## Komentajat
Armeijakunnan komentajina toimivat:
;III armeijakunta
* jalkaväenkenraali Erwin von Witzleben perustaminen - 10. marraskuuta 1938
* kenraalieversti Curt Haase 10. marraskuuta 1938 - 13. marraskuuta 1940
* jalkaväenkenraali Kurt von Greiff 13. marraskuuta 1940 - 15. tammikuuta 1941
* kenraalieversti Eberhard von Mackensen 15. tammikuuta 1941 - uudelleen nimeämiseen 
;III panssariarmeijakunta
*panssarikenraali Leo Freiherr Geyr von Schweppenburg 21. kesäkuuta - 20. heinäkuuta 1942
*kenraalieversti Eberhard von Mackensen 20. heinäkuuta 1942 - 2. tammikuuta 1943
*panssarikenraali Hermann Breith 2. tammikuuta - 20. lokakuuta 1943
*tykistönkenraali Heinz Ziegler 20. lokakuuta - 25. marraskuuta 1943
*jalkaväenkenraali Friedrich Schulz 25. marraskuuta 1943 - 9. tammikuuta 1944
*panssarikenraali Hermann Breith 9. tammikuuta - 31. toukokuuta 1944
*panssarikenraali Dietrich von Saucken 31. toukokuuta - 29. kesäkuuta 1944
*panssarikenraali Hermann Breith 29. kesäkuuta 1944 -

## Lähteet
Felicia

**Felicia** on naisen etunimi, latinalaisen *onnellista* tarkoittavan nimen Felix tai sen muunnoksen *Felicius* naispuolinen vastine.
Englannissa nimi on ollut jonkin verran käytössä jo keskiajalla..  Viime vuosikymmeninä se on tullut yleisemmäksi, ja vuoden 1960 alusta heinäkuuhun 2025 mennessä se oli annettu 1362 henkilölle.

Felician nimipäivä on suomenruotsalaisen kalenterin mukaan 6. syyskuuta.

## Tunnettuja Felicia-nimisiä

* Felicia Adams (1922–2008), suomalainne Adams Filmin toimitusjohtaja
* Félicia Ballanger (s. 1971), ranskalainen ratapyöräilijä ja olympiavoittaja
* Felicia Day (s. 1979), yhdysvaltalainen näyttelijä
* Felicia Eriksson (s. 2001 tai 2002), ruotsalainen laulaja
* Felicia Pearson (s. 1980), yhdysvaltalainen näyttelijä
* Felicia Sandler (s. 1961), yhdysvaltalainen säveltäjä ja etnomusikologi
* Felicia Schroeder (s. 1986), yhdysvaltalainen jalkapalloilija
* Felicia Tang (1977–2009), yhdysvaltalainen pornonäyttelijä
* Felicia Țilea-Moldovan (1967–2025), romanialainen keihäänheittäjä

## Lähteet
Kati Kaartinen

**Kati Susanna Kaartinen** (o.s. **Kuisma**; s. 1972 Orimattila) on suomalainen näytelmäkirjailija ja dramaturgi. Kaartinen on valmistunut teatterikorkeakoulusta ohjaajantyön ja dramaturgian laitokselta. Kaartisen näytelmiä on esitetty mm. Kuopion kaupunginteatterissa, Helsingin kaupunginteatterissa, KOM-teatterissa ja Lahden kaupunginteatterissa. Orimattilasta kotoisin oleva Kaartinen on kirjoittanut freelancerina radiokuunnelmia ja televisiosarjoja. 

Nykyään pääkaupunkiseudulla asuvan Kaartisen näytelmät tarkastelevat tavallisten ihmisten kokemuksia näkökulmasta, jonka antaa arjen pienille tapahtumille syvällisen merkityksen. Näytelmissä käsitellään surumielisiä aiheita elämänmyönteisellä, lämpimällä ja toivoa antavalla tavalla. Kaartinen on kirjoittanut näytelmiä mm. pysyvästä rakkaudesta, lapsen surusta, itsemurhasta ja autismista.  

Kaartinen on palkittu Suomen näytelmäkirjailija liiton Lea-palkinnolla ja televisioalan Venla-palkinnolla.

## Näytelmätekstejä

* Kolmas (2008) 
* Aina (2009) 
* Siniväriset (2009, yhdessä Okko Leon ja Outi Nyytäjän kanssa)
* Samanlainen onni (2011) 
* Sinusta tehtiin laulu (2013) 
* Toisen ääni (2013)
* Nätti tyttö, vähän pehmee (2014)
* Poikakoodi (2020)

## Dramatisointeja

* Urban Lindh: Kainon laulu (2014)
* Reko ja Tiina Lundán: Tunnit, viikot, kuukaudet (2021)

## Esityskäsikirjoituksia

* Toinen koti (Kansallisteatterin Kiertuenäyttämö, 2017)

## Kuunnelmia

* Armi Aavikko – siinä välissä olin elossa (2021)

## TV-käsikirjoituksia

* Arvon veli (tv-elokuva, 2004)
* Jäät (tv-elokuva, 2010)
* Joulukalenteri: Huiman hyvä joulu! (24-osainen tv-sarja, 2017)

## Lähteet

## Aiheesta muualla

* Kati Kaartisen esittely Suomen näytelmäkirjailijaliiton sivuilla
* YLE - Kati Kaartinen viikon taiteilijana
* Tavallisen syvällinen - Teatteri & Tanssi
Kolmipyörä

**Kolmipyörä** on kolmella pyörällä varustettu polkupyörä. Kolmipyörän rakenne helpottaa tasapainoilua, ja niitä valmistetaankin pienille lapsille sekä myös aikuisille. Aikuisen kokoiset mallit on usein suunniteltu vanhempia ihmisiä varten liikkumisen helpoittamiseksi. Kolmipyörä on usein lasten ensimmäinen pyörä. Lasten kolmipyörissä polkimet ovat yleensä kiinni etupyörän navassa.

Aasiassa ja Afrikassa käytetään kolmipyöräisiä rikšoja ihmisten ja tavaroiden kuljettamiseen.

## Kolmipyöräinen moottoripyörä
Kolmipyöräksi voidaan kutsua myös kolmipyöräistä moottoripyörää, joka on Suomessa ajoneuvoluokka Kolmipyörä (L5e). Kolmipyöräisiä moottoripyöriä kutsutaan puhekielessä *trikeiksi* (). Kolmipyöräisten moottoripyörien sylinteritilavuus on suurempi kuin 50 cm3, kun kyseessä on polttomoottori, tai suurin rakenteellinen nopeus on suurempi kuin 45 kilometriä tunnissa. Tätä pienemmät moottoroidut kolmipyörät ovat mopedeja.

## Lähteet

## Aiheesta muualla
Ethelbald (Mercia)

**Ethelbald** (*Æthelbald*) (Kuoli 757) oli Mercian kuningas vuodesta 716 vuoteen 757 eli kuolemaansa saakka. Hänen hallituskaudellaan Mercia nousi mahtavimmaksi kaikista muista Britannian silloisista kuningaskunnista. 
Valtakautensa aikana Ethelbaldilla oli vaikea suhde kirkkoon ja samoihin aikoihin eläneen lähetyssaarnaaja pyhän Bonifatiuksen kanssa. Bonifatius nuhteli kuningasta jatkuvasti lähinnä irstaan ja säädyttömän elämän takia. Kuninkaan erimielisyydet kirkon kanssa ja muut ongelmat jotka varjostivat hänen valtakauttaan myöhempinä vuosina, johtivat lopulta hänen murhaansa vuonna 757. Legendan mukaan hänen omat henkivartijansa surmasivat hänet. Kuninkaana Ethelbaldia seurasi hänen serkkunsa Offa.
Pull of the Eye

**Pull of the Eye** on norjalaisen pop-yhtye Donkeyboyn kappale heidän toiselta studioalbumiltaan, *[[Silver Moon]]*. Se julkaistiin singlenä 27. helmikuuta 2012. Kappale sijoittui Norjassa korkeimmillaan sijalle 11.

## Kappalelista
**Digitaalinen lataus**

* 1. "Pull of the Eye" – 3:03

## Listasijoitukset

## Lähteet
Cagayan Valley

**Cagayan Valley** on Filippiinien pohjoisin hallintoalue Luzonin saaren koillispäädyssä. Hallintoalueeseen kuuluvat myös Filippiinien pohjoispuolella olevat Batanes- ja Babuyansaaret. Nimensä hallintoalue on saanut Cagayanjoen laaksosta, joka hallitsee alueen ympäristöä Kordilleerien ja Sierra Madren vuoristojen välissä.

Cagayan Valley muodostuu viidestä provinssista, jotka ovat Batanes, Cagayan, Isabela, Nueva Vizcaya ja Quirino. Alueen hallinnollinen keskus on Tuguegarao. Cagayan Valleyn asukasluku on 3&nbsp;229&nbsp;163 (vuonna 2010) ja sen kokonaispinta-ala 31&nbsp;159 neliökilometriä.

## Lähteet

## Aiheesta muualla
Kastelu

**Kastelu** on toimenpide, jolla pidetään huolta kasvien riittävästä veden saannista. Kuivakkokasvit tarvitsevat kastelua harvoin ja jotkin niistä pitääkin pitää lähes kuivina. Suurin osa kasveista tarvitsee kuitenkin vettä säännöllisesti enemmän tai vähemmän. Huonekasveja kastellaan yleensä kastelukannulla, mutta tarvittaessa niihin voi asentaa kastelulaitteen. Myös kasvihuoneissa käytetään erilaisia kastelulaitteita. Avomailla, pelloilla ja marjaviljelmillä on käytettävissä sadetuslaitteita.

Kun siemenet kylvetään taimikasvatettaviksi, kasvualustan tulee olla erittäin kostea. Tämän jälkeen kastelutarve useimmilla kasveilla vähenee huomattavasti. Kun siemenet kylvetään suoraan avomaalle, niitä kastellaan kevyesti.

Ruukussa kasvatettavat kasvit kastellaan yleensä ylhäältäpäin, mutta joskus niitä kastellaan altapäin. Tätä tarkoitusta varten on olemassa altakasteluruukkuja. Tällöin alla olevan veden määrää tulee tarkkailla.

Kastelun tarve riippuu paitsi kasvilajista, myös kasvualustasta sekä astiassa kasvavien kasvien osalta astian laadusta.

Kastelun tarpeeseen vaikuttavat myös kasvuolosuhteet. Valoisalla kasvupaikalla veden tarve on suurempi kuin varjossa. Mitä lämpimämpi
kasvupaikka on, sitä suurempi on kastelun tarve.

## Katso myös
* Keinokastelu
* Hydroviljely

## Lähteet
Bicolin alue

**Bicolin alue** (fil. *Kabikulan*, , ) on Filippiinien hallintoalue, joka sijaitsee Bikolinniemellä Luzonin saaren kaakkoiskulmassa. Bicoliin kuuluu myös niemimaata ympäröivät saaret, joista suurimmat ovat Masbate ja Catanduanes.

Bicol muodostuu kuudesta provinssista, jotka ovat Albay, Camarines Norte, Camarines Sur, Catanduanes, Masbate ja Sorsogon. Bicolin asukasluku on 5&nbsp;420&nbsp;411 (vuonna 2010) ja sen kokonaispinta-ala 18&nbsp;054 neliökilometriä.

## Lähteet

## Aiheesta muualla
Ritva Rennes

**Ritva Rennes** (o.s. **Koivisto**, 17. heinäkuuta 1940 Turku – 18. toukokuuta 2013 Turku) oli suomalainen uimari ja uintivalmentaja.

Rennes voitti Turun Työväen Uimareita edustaessaan pitkän radan Suomen-mestaruuden 100 metrin ja 400 metrin vapaauinnissa vuosina 1960 ja 1961. Samoina vuosina hän voitti Suomen hallimestaruuden 100 metrin vapaauinnissa. Ensimmäisen SM-mitalinsa hän saavutti vuonna 1957 ja viimeisen vuonna 1962. Suomen-ennätyksiä hän paranteli 100, 200 ja 400 metrin vapaauinnissa.
 
Rennes toimi myöhemmin valmentajana Åbo Simklubbissa, ja hänet valittiin Suomessa vuoden uintivalmentajaksi 1987 sekä SFI:n vuoden valmentajaksi 1988. Hän oli Soulin olympialaisissa 1988 mukana valmennustehtävissä. Hänen henkilökohtaisiin valmennettaviinsa kuului rintauimari Petri Suominen.

## Lähteet
Gamebryo

**Gamebryo** on pelimoottori. Gamebryo 3D:n ja LightSpeedin omistavat Gamebase Co., Ltd. ja Gamebase USA ja sitä ovat käyttäneet useat pelinkehittäjät kuten Atlus, Trion Worlds, 2K Games, Disney, Ubisoft, Bethesda Softworks, Tencent, Firaxis Games, Sony, Shanda, NCsoft ja KingsIsle Entertainment useille monialustaisille peleille.

## Historia
Gamebryon loi alun perin Numerical Design Limited (NDL) NetImmerse-moottoriksi 1997. NDL yhdistyi Emergent Game Technologiesin (EGT):n kanssa vuonna 2005. Gamebryo muuntui silloin Gamebryo LightSpeediksi. Gamebryo ja LightSpeed kummatkin päivitettiin ja laitettiin kaupallisiksi. 2009 Gamebryon kehittäjäryhmä oli alikokoinen, ja 2010 insinööritoimisto Chapel Hillissä suljettiin. Marraskuun 11. 2010, Emergent Game Technologies:n varat laitettiin myyntiin, sisältäen tekijänoikeudet osittain tai kokonaan.

Joulukuussa 2010 Emergentin yhteistyöläinen, korealainen Gamebase Co., Ltd., saivat valmiiksi oikeuksien ja teknologian vaihdon ja muodostivat uuden firman, Gamebase USA:n. Gamebase USA on Research Triangle Parkissa North Carolinassa ja keskittyy Gamebryon kehityksen jatkamiseen. Uusin versio, Gamebryo 4.0 esiteltiin maaliskuussa 2012.

## Ominaisuudet
Gamebryo on moduulisista C++-kirjastoista koostuva kokonaisuus. Kehittäjät voivat yhdistellä ja laajentaa moduuleja oman pelinsä tarpeiden mukaan.

Gamebryo tukee useita pelialustoja, kuten Microsoft Windows (DirectX 9, 10 ja 11), Linux/Mac OS X (OpenGL), Nintendo GameCube, Wii/WiiWare, PlayStation 2, PlayStation 3/PSN, Xbox ja Xbox 360/XBLA.

## Lisenssi
Gamebryo-lisenssin voi ostaa binääritiedostoina (otsikkotiedostot, kirjastot ja työkalut) tai täydellä lähdekoodilla, joten kehittäjät voivat debugata moottoria ja käyttää viitteenä muunnelmille. Lisäksi Gamebryon mukana tulee hakemisto. Opintolisenssejä on myös saatavilla 3D-oppilaitoksia varten.

## Pelit jotka käyttävät Gamebryoa tai LightSpeediä
Gamebryoa käyttävät useat peliyhtiöt.  Alla lista muutamista peleistä jotka käyttävät Gamebryoa tai LightSpeediä:

## Lähteet

## Aiheesta muualla
* Gamebryo official website
* 
* NifTools  NifTools is a project that aims at providing tools and specification for the files used by the NetImmerse/Gamebryo game engine.
* DevMaster.net overview of the Gamebryo engine
Kobolttikardinaali

**Kobolttikardinaali** (*Cyanoloxia glaucocaerulea*) on kardinaalien heimoon kuuluva varpuslintu.

## Levinneisyys
Kobolttikardinaalia tavataan Argentiinassa, Brasiliassa, Paraguayssa ja Uruguayssa. Sitä on kuvattu harvinaiseksi, ja sen kannankehitys on laskeva. Lajin levinneisyysalue on kuitenkin suuri, eikä lajin uskota olevan vielä vaarassa, joten se on luokiteltu elinvoimaiseksi.

## Lähteet
Vitra

**Vitra** on sveitsiläinen perheomisteinen huonekaluyritys, joka valmistaa ja myy huonekaluja; designhuonekaluja koteihin, toimistoihin ja julkisiin tiloihin. Yhtiön kotipaikka on Muttenz, Basel-Landschaftin kantonissa, Baselin itäpuolella. Vitra aloitti toimintansa 1950.

Vitran valmistamien huonekalujen suunnittelijoita ovat mone kuuluisat suunnittelijat, kuten kuten Charles ja Ray Eames, Verner Panton, George Nelson, Alexander Girard, Jean Prouvé, Antonio Citterio, Jasper Morrison sekä Ronan ja Bouroullec. 

## Toiminta
Vitralla on tehtaita Saksassa, Japanissa, Kiinassa, Unkarissa ja Yhdysvalloissa. Myyntiyhtiöitä on eri puolilla maailmaa yhteensä 15.  Saksan puolella Weil am Rheinissa Vitralla on designmuseo, Vitra Design Museum.

## Yritysostot
Vitra osti suomalaisen Artek Oy:n syksyllä 2013.

## Lähteet
*   

### Viitteet

## Aiheesta muualla
* Viralliset kotisivut 


Tiedosto: Vitra_Birsfelden.jpg| Vitran pääkonttori Muttenzissa, aivan Birsfeldenin rajalla.
Tiedosto: Vitra_Design_Museum%2C_front_view.jpg| Vitra Design Museumin sisäänkäynti.
Ylvis

**Ylvis** on norjalainen koomikkoduo, johon kuuluvat veljekset Bård Ylvisåker ja Vegard Ylvisåker. He kasvoivat Afrikassa, mutta palasivat teini-ikäisinä takaisin Norjaan. Heidän keskusteluohjelmaansa *[[I kveld med YLVIS]]* on esitetty TVNorgella vuodesta 2011 lähtien. Suomessa sarjaa alkoi näyttää Kutonen marraskuussa 2013 nimellä *Ylvis Show*.

Syyskuussa 2013 Ylvis julkaisi YouTubessa musiikkivideon ”The Fox (What Does the Fox Say?)” mainostaakseen *I kveld med YLVIS* -ohjelman uutta kautta. Videota katsottiin muutaman ensimmäisen päivän aikana kaksi miljoonaa kertaa. Kappale tuli myyntiin Yhdysvalloissa 9. syyskuuta 2013. Single debytoi Yhdysvaltain Billboard Hot 100 -listan sijalla 29. Ensimmäisen kahden kuukauden aikana se oli saavuttanut yli 200 miljoonaa katselukertaa YouTubessa. Vuoden 2023 marraskuussa videota oli katsottu yli 1,1 miljardia kertaa.

## Lähteet

## Aiheesta muualla
*Ylvisin kotisivut
Stereolife

**Stereolife** on Donkeyboyn kappale heidän ensimmäiseltä, Caught in a Life-studioalbumilta. Se julkaistiin albumin kuudentena singlenä 22. maaliskuuta 2010. Kappale ei ole päässyt lainkaan listoille.

## Lähteet
Turkoosikardinaali

**Turkoosikardinaali**, aikaisemmalta nimeltään **turkoosipeippo** (*Passerina amoena*) on kardinaalien heimoon kuuluva varpuslintu. Se on sininen lukuun ottamatta ruskehtavaa rintaa ja valkoista vatsaa.

## Levinneisyys
Turkoosikardinaalia tavataan Kanadassa, Yhdysvalloissa ja Meksikossa. Lajin populaatio on hyvin suuri, ja sen kannankehitys on nouseva. Se on luokiteltu elinvoimaiseksi.

## Lähteet
Purppurakardinaali

**Purppurakardinaali**, aikaisemmalta nimeltään **kirjopeippo** (*Passerina versicolor*) on kardinaalien heimoon kuuluva varpuslintu. Se on väriltään purppuransinertävä ja sillä on punainen laikku niskassa.

## Levinneisyys
Purppurakardinaalia tavataan Yhdysvalloissa, Meksikossa ja Guatemalassa. Sen populaation on hyvin suuri, ja sen kannankehitys on vakaa. Laji on luokiteltu elinvoimaiseksi.

## Lähteet
Ruusuvatsakardinaali

**Ruusuvatsakardinaali** (*Passerina rositae*) on kardinaalien heimoon kuuluva varpuslintu.

## Levinneisyys
Ruusuvatsakardinaalia tavataan pienellä alueella Meksikon kaakkoisosissa. Se on luokiteltu silmälläpidettäväksi, koska sen levinneisyysalue on pieni ja mahdollisesti pienenemässä elinympäristöjen tuhoutumisen vuoksi. Laji on kuitenkin melko yleinen sopivissa elinympäristöissä, ja sen kannaksi arvioidaan 20&nbsp;000–49&nbsp;999 yksilöä.

## Lähteet
Kultarintakardinaali

**Kultarintakardinaali** (*Passerina leclancherii*) on kardinaalien heimoon kuuluva varpuslintu.

## Levinneisyys
Kultarintakardinaalia tavataan Meksikossa. Sen kannaksi arvioidaan 50&nbsp;000–499&nbsp;999 yksilöä, ja sen kannankehitys on vakaa. Laji on luokiteltu elinvoimaiseksi.

## Lähteet
Oneida (yhtye)

**Oneida** on yhdysvaltalainen yhtye, joka perustettiin Brooklynissa, New Yorkissa vuonna 1997. Yhtye on saanut vaikutteita useista eri musiikkityyleistä, kuten psykedeelisestä rockista, krautrockista, elektrosta ja noise rockista, mutta yhtyettä ei voi erikseen lajitella mihinkään näistä tyyleistä. Yleiset elementit yhtyeen musiikissa ovat: improvisaatio, toisto, rytmien jakaminen, antiikki- ja analogiset laitteet ja yleinen elektisyys.

Yhtyeen käyttämä toisto näkyy esimerkiksi heidän 2002 julkaistulla EP:llä, *Each One Teach One*, jossa on kaksi yli 15 minuuttia kestävää kappaletta.

## Jäsenet
### Nykyiset
* Kid Millions - rummut, laulu 
* Bobby Matador - urut, kitara, laulu
* Hanoi Jane - kitara, basso
* Shahin Motia  - kitara
* Barry London - syntetisaattorit, urut, efektit

### Entiset
* PCRZ (aka Papa Crazee tai Pat Sullivan) - koskettimet, kitara
* Double Rainbow (aka Phil Manley) - kitara

## Diskografia
### Studioalbumit
* *[[A Place Called El Shaddai's]]* (Turnbuckle - 1997)
* *[[Enemy Hogs]]* (Turnbuckle - 1999: uusintapainos Jagjaguwar - 2001 )
* *[[Come on Everybody Let's Rock]]* (Jagjaguwar - 2000)
* *[[Anthem of the Moon]]* (Jagjaguwar - 2001)
* *[[Each One Teach One]]* (Jagjaguwar - 2002)
* *[[Secret Wars]]* (Jagjaguwar - 2004)
* *[[The Wedding]]* (Jagjaguwar - 2005)
* *[[Happy New Year (albumi)|Happy New Year]]* (Jagjaguwar - 2006)
* *[[Preteen Weaponry]]* (Jagjaguwar - 2008)
* *[[Rated O]]* (Jagjaguwar - 2009)
* *[[Absolute II]]* (Jagjaguwar - 2011)
* *[[A List of the Burning Mountains]]* (Jagjaguwar - 2012)
* *[[The Brah Tapes]]* (Brah, 2015)
* *[[What's Your Sign?]]* mukana Rhys Chatham (Northern Spy Records, 2016)
* *[[Romance (Oneidan albumi)|Romance]]* (Joyful Noise Recordings, 2018)
* *[[Success]]* (Joyful Noise Recordings, 2022)
* *[[Expensive Air]]* (Joyful Noise Recordings, 2024)

### Kokoelmat
* *Seeds of Contemplation* (Jagjaguwar - 2007)

### EP:t
* *Steel Rod* (Jagjaguwar - 2000)
* *Atheists, Reconsider* (Arena Rock Recording Co. - 2002) /split: Liars
* *Nice. / Splittin' Peaches* (Ace Fu - 2004)

### Singlet
* "Best Friends" / "The Land of Bugs" (Turnbuckle - 1998)
* "Bobby's Black Thumb" (Jagjaguwar - 2002) /split 
* "Anthem of the Moon" (Jagjaguwar - 2002) / split Brother JT
* "Caesar's Column" (Rough Trade - 2004)
* "Split" (Brah - 2005) / split Plastic Crimewave Sound
* "Heads Ain't Ready" (These Are Not Records - 2008)
* "Green Corridor" (Altin Village & Mine - 2010) / split Pterodactyl
* "Equinox" / "Last Hit" (Xhol Recordings - 2010)
* "Human Factor" (Limited Appeal - 2010)
* "Split" (Rocket Recordings - 2011) / split Mugstar
* "Town Crier" (Joyful Noise Recordings, 2017)
* "Cockfights" (Joyful Noise Recordings, 2018) / split  Yonatan Gat
* "Tusko" mukana Mike Watt (Joyful Noise Recordings, 2024)

### Livealbumit
* *Street People* (Bulb 2001) /Split 25 Suaves
* *Fine European Food and Wine* (Scotch Tapes 2010)
* *Live at Secret Project Robot* (Safety Meeting, 2017) /mukana James McNew Yo La Tengo:sta & Lee Ranaldo

## Aiheesta muualla
*Yhtyeen biografia / diskografia
*Yhtyeen kotisivut
*Oneida Myspacessa
*Oneida Jagjaguwarin sivulla
*Oneidan levy-yhtiö, Brah Records
Ilkka Heiskanen (professori)

**Ilkka Juhani Heiskanen** (23. joulukuuta 1935 Vieremä – 8. helmikuuta 2019 Helsinki) oli suomalainen politiikan, hallinnon ja kulttuuripolitiikan tutkija. Hän oli Helsingin yliopiston valtiotieteellisen tiedekunnan hallinto-opin apulaisprofessori 1969–1974, yleisen valtio-opin henkilökohtainen ylimääräinen professori 1974–1977 ja yleisen valtio-opin varsinainen professori vuosina 1977–2000.

Heiskanen tutki muun muassa hallinnon ja organisaatioiden teorioita, suomalaisen yhteiskunnan hallintaa sekä Euroopan ja Suomen kulttuurin ja kulttuuripolitiikan ilmiöitä.

Heiskanen valittiin Suomalaisen Tiedeakatemian jäseneksi vuonna 1975.

Ilkka Heiskasen aviopuoliso vuosina 1962–1972 oli professori Veronica Stolte-Heiskanen; puolisoille syntyi kaksi lasta.

## Julkaisuja
**Theoretical Approaches and Scientific Strategies in Administrative and Organizational Research: A Methodological Study.* Commentationes Humanarum Litterarum, Vol. 39, no 2.  Helsinki: Societas Scientiarum Fennica, 1967. 
* Heiskanen, Ilkka: *Julkinen, kollektiivinen, markkinaperusteinen: Suomalaisen yhteiskunnan hallintajärjestelmien ja julkisen päätöksenteon ja hallinnon kehitys ja kehittäminen 1960- ja 1970-luvuilla*. Helsinki: Suomen Akatemia, 1977. 
* Heiskanen, Ilkka – Mitchell, Ritva: *Lättähatuista punkkareihin: Suomalaisen valtakulttuurien ja nuorisokulttuurien kohtaamisen kolme vuosikymmentä.* Helsinki: Otava, 1985. .
*Heiskanen, Ilkka – Ahonen, Pertti – Oulasvirta, Lasse: *Taiteen ja kulttuurin rahoitus ja ohjaus: Kipupisteet ja kehitysvaihtoehdot*. Helsinki: Kulttuuripolitiikan tutkimussäätiö CUPORE, 2005. 

## Lähteet

## Aiheesta muualla
* Ilkka Heiskasen muistokirjoitus ''Helsingin Sanomissa''.
Sinikardinaali

**Sinikardinaali**, aikaisemmalta nimeltään **sinipeippo** (*Passerina caerulea*) on kardinaalien heimoon kuuluva varpuslintu. Koiras on syvän sininen ja punaruskea.

## Levinneisyys
Sinikardinaalia tavataan Yhdysvalloissa ja Väli-Amerikassa. Lajin populaatio on hyvin suuri, ja sen kannankehitys on nouseva. Se on luokiteltu elinvoimaiseksi.

## Lähteet
Indigokardinaali

**Indigokardinaali**, aikaisemmalta nimeltään **indigopeippo** (*Passerina cyanea*) on kardinaalien heimoon kuuluva varpuslintu.

## Tuntomerkit
Indigokardinaali on 11,5–13 cm pitkä. Vanhalla koiraalla on kesäpuvussa sininen höyhenpuku, tumma ohjas ja vaalean siniharmaa alanokka. Talvipuvussa sininen väri peittyy suurimmaksi osaksi ruskeiden höyhentenkärkien alle. Naaraalla ja nuorella koiraalla on heikosti viiruinen punertavan harmaanruskea yläpuoli, kellertävän ruskeanharmaa alapuolisekä epäselvärajaisia harmaita läikkiä rinnassa. Indigokardinaalin kutsuääni on terävä ”tsik”.

## Levinneisyys
Indigokardinaalia tavataan pesivänä Kanadan eteläosissa, Yhdysvalloissa ja Meksikon pohjoisosissa sekä talvehtivana Väli-Amerikassa. Lajin populaatio on hyvin suuri, mutta sen kannankehitys on laskeva. Sen ei kuitenkaan uskota olevan vaarassa, ja se on luokiteltu elinvoimaiseksi.

Euroopassa indigokardinaali on harvinainen harhailija. Suurin osa Euroopan havainnoista koskee luultavasti häkkikarkulaisia. Indigokardinaali on tavattu Suomessakin, mutta havaintojen ei ole todettu koskevan luonnonvaraisia lintuja.

## Lähteet
Floresinmeri

**Floresinmeri** on 240 000 neliökilometrin kokoinen vesialue Indonesiassa. Lännessä sen rajana on Balinmeri, luoteessa Jaavanmeri, idässä ja koillisessa Bandanmeri. Etelässä ovat Intian valtameri ja Savunmeri, mutta useat saaret erottavat ne Floresinmerestä. 

Pienet Sundasaaret ja Sulawesi rajoittuvat tähän mereen. Kansainvälinen merikartoitusjärjestö International Hydrographic Organization (IHO) määrittelee Floresinmeren Malaijien saariston osaksi.

## Katso myös
* Luettelo merialueista

## Lähteet

## Aiheesta muualla
* Floresinmeren saarten satelliittikuva (NASA)
* Floresinmeri (Astro Geo Data)